което не е включено в печалбите/загубите на неперсонифицирани
 дружества, приходи от пансионери или квартиранти или рента от земя) след
 приспадането на такива разходи, като например погашения на лихви по ипотечни
 кредити, дребни ремонти, поддръжка, застраховки и други разходи.
 1.3.3. Пенсии, получени от индивидуални частни пенсионни фондове (различни от
 тези, обхванати по ESSPROS) (PY080)
 Редовните пенсии от частни фондове (различни от тези, обхванати по ESSPROS) се
 отнасят за пенсии и анюитети, получени през референтния период за дохода под
 формата на доход от лихви или дивиденти от индивидуални частни застрахователни
 фондове, т.е. напълно организирани схеми, където вноските са по преценка на
 вносителя, независимо от работодателите или държавата.
 Понятието включва:
 – пенсии за старост, за преживели лица, за заболяване, инвалидност и
 безработица, получени като лихви или дивиденти от индивидуални частни
 застрахователни фондове.
 Това не включва:
 – пенсии от задължителни държавни схеми;
 – пенсии от задължителни схеми на работодателя.
 1.4. Получени текущи трансфери
 1.4.1. Социалноосигурителни обезщетения
 Социалноосигурителните обезщетения1 се определят като текущи трансфери,
 получавани от домакинствата през референтния период за дохода2 и предназначени за
 облекчаване от финансовата тежест, която те понасят вследствие на редица рискове или
 1
 Социалноосигурителните обезщетения, включени в EU-SILC, с изключение на жилищните помощи, се ограничават до
 паричните помощи.
 2
 За да се определи по-точно благосъстоянието на домакинството, глобалната сума на социалноосигурителните обезщетения,
 получени през референтния период за дохода, се третира съгласно техническите препоръки на Евростат. По същия начин,
 плащанията на еднократни суми, получени преди референтния период за дохода, може да бъдат взети предвид и приспаднати
 съгласно препоръките на Евростат.
 BG 7 BG
 ---pagebreak--- нужди, извършвани чрез колективно организирани схеми или извън такива схеми, от
 държавни единици и организации с нестопанска цел, обслужващи домакинства.
 Социалноосигурителните обезщетения включват стойността на всички
 социалноосигурителни вноски и данък върху общия доход, платими върху
 обезщетенията от бенефициера на социалноосигурителните схеми или на данъчните
 органи.
 За да бъде класифициран като социалноосигурително обезщетение, трансферът трябва
 да отговаря на един от двата критерия:
 – покритието е задължително (съгласно закон, нормативен акт или колективен
 трудов договор) за въпросната група;
 – същият се основава на принципа на социалната солидарност (т.е. ако това е
 пенсия, базирана на застраховка, премията и правата не са пропорционални на
 индивидуалната експозиция на риск на защитените лица).
 Социалноосигурителните обезщетения се разделят на:
 (1) семейни/детски надбавки (HY050G);
 (2) жилищни надбавки (HY070G);
 (3) обезщетения за безработица (PY090G);
 (4) обезщетения за старост (PY100G);
 (5) обезщетения за преживели лица (PY110G);
 (6) обезщетения за заболяване (PY120G);
 (7) обезщетения за инвалидност (PY130G);
 (8) надбавки за образование (PY140G);
 (9) Надбавки/обезщетения за социално изключване, некласифицирани другаде
 (HY060G).
 Социалноосигурителните обезщетения се класифицират като такива „с условия за
 имуществено състояние“ и такива „без условия за имуществено състояние“, както и
 като „зависещи от вноски“ и „независещи от вноски“.
 Зависещите от вноски схеми са схеми за социална закрила, за които се изисква плащане
 на вноски от защитените лица или от други страни за тяхна сметка, с цел да се
 гарантира индивидуално право на обезщетение.
 Независещите от вноски схеми са схеми за социална закрила, при които правото на
 обезщетение не зависи от плащането на вноски от защитените лица или от